ΑΠΟΦΑΣΕΙΣ
   Αριθμ. 1920 
Δράση «ESTIA 2022 - Στεγαστικό πρόγραμμα για 
αιτούντες διεθνή προστασία».
  ΟΙ ΥΠΟΥΡΓΟΙ 
ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ - ΜΕΤΑΝΑΣΤΕΥΣΗΣ ΚΑΙ ΑΣΥΛΟΥ
  Έχοντας υπόψη:
1. Τις διατάξεις:
α) Του ν. 4540/2018 «Προσαρμογή της ελληνικής 
νομοθεσίας προς τις διατάξεις της Οδηγίας 2013/33/
ΕΕ του Ευρωπαϊκού Κοινοβουλίου και του Συμβουλίου 
της 26ης Ιουνίου 2013, σχετικά με τις απαιτήσεις για την 
υποδοχή των αιτούντων διεθνή προστασία (αναδιατύ-
πωση L 180/96/29.6.2013) και άλλες διατάξεις - Τροπο-
ποίηση του ν. 4251/2014 (Α’ 80) για την προσαρμογή 
της ελληνικής νομοθεσίας στην Οδηγία 2014/66/ΕΕ της 
15ης Μαΐου 2014 του Ευρωπαϊκού Κοινοβουλίου και 
του Συμβουλίου σχετικά με τις προϋποθέσεις εισόδου και διαμονής υπηκόων τρίτων χωρών στο πλαίσιο εν-
δοεταιρικής μετάθεσης - Τροποποίηση διαδικασιών 
ασύλου και άλλες διατάξεις» (Α’ 91), και ιδίως του άρ-θρου 24 Α,.
β) του ν. 4375/2016 «Οργάνωση και Λειτουργία Υπη-
ρεσίας Ασύλου, Αρχής Προσφυγών, Υπηρεσίας Υποδο-
χής και Ταυτοποίησης, σύσταση Γενικής Γ ραμματείας Υποδοχής, προσαρμογή της Ελληνικής Νομοθεσίας 
προς τις διατάξεις της Οδηγίας 2013/32/ΕΕ του Ευρω-
παϊκού Κοινοβουλίου και του Συμβουλίου “σχετικά με 
τις κοινές διαδικασίες για τη χορήγηση και ανάκληση 
του καθεστώτος διεθνούς προστασίας (αναδιατύπωση)” 
(L180/29.6.2013) διατάξεις για την εργασία δικαιούχων 
διεθνούς προστασίας και άλλες διατάξεις» (Α’ 51), και 
ιδίως της παρ. 3 του άρθρου 76,
γ) του ν. 4636/2019 «Περί Διεθνούς Προστασίας και 
άλλες διατάξεις» (Α’ 169), και ιδίως των άρθρων 41, 45, 55-57 και 114,
δ) του ν. 4314/2014 «Α) Για τη διαχείριση, τον έλεγχο 
και την εφαρμογή αναπτυξιακών παρεμβάσεων για την 
προγραμματική περίοδο 2014-2020, Β) Ενσωμάτωση της 
Οδηγίας 2012/17 του Ευρωπαϊκού Κοινοβουλίου και του 
Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 
(Α’ 297) και άλλες διατάξεις» (Α’ 265),
ε) του ν. 4270/2014 «Αρχές δημοσιονομικής διαχείρι-
σης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143), και 
ιδίως του άρθρου 23,
στ) του ν. 4825/2021 «Αναμόρφωση διαδικασιών απε-
λάσεων και επιστροφών πολιτών τρίτων χωρών, προ-
σέλκυση επενδυτών και ψηφιακών νομάδων, ζητήματα αδειών διαμονής και διαδικασιών χορήγησης διεθνούς 
προστασίας, διατάξεις αρμοδιότητας Υπουργείου Με-
τανάστευσης και Ασύλου και Υπουργείου Προστασίας 
του Πολίτη και άλλες επείγουσες διατάξεις» (Α’ 157) και
ζ) του ν. 4914/2022 «Διαχείριση, έλεγχος και εφαρμο-
γή αναπτυξιακών παρεμβάσεων για την Προγραμματι-
κή Περίοδο 2021-2027, σύσταση Ανώνυμης Εταιρείας 
“Εθνικό Μητρώο Νεοφυών Επιχειρήσεων Α.Ε. ” και άλλες διατάξεις» (Α’ 61).
2. Την Οδηγία 2013/33/ΕΕ του Ευρωπαϊκού Κοινοβου-
λίου και του Συμβουλίου, της 26ης Ιουνίου 2013, σχετικά 
με τις απαιτήσεις για την υποδοχή των αιτούντων διεθνή 
προστασία (αναδιατύπωση) (L 180).
3. Τον Κανονισμό (ΕΕ) 2021/1060 του Ευρωπαϊκού Κοι-
νοβουλίου και του Συμβουλίου, της 24ης Ιουνίου 2021, σχετικά για τον καθορισμό κοινών διατάξεων για το Ευ-
ρωπαϊκό Ταμείο Περιφερειακής Ανάπτυξης, το Ευρω-
παϊκό Κοινωνικό Ταμείο+, το Ταμείο Συνοχής, το Ταμείο 
Δίκαιης Μετάβασης και το Ευρωπαϊκό Ταμείο Θάλασσας, 
Αλιείας και Υδατοκαλλιέργειας, και δημοσιονομικών κα-
νόνων για τα εν λόγω Ταμεία και για το Ταμείο Ασύλου, 
Μετανάστευσης και Ένταξης, το Ταμείο Εσωτερικής 
Ασφάλειας και το Μέσο για τη Χρηματοδοτική Στήριξη της Διαχείρισης των Συνόρων και την Πολιτική των Θε-ωρήσεων (L 231).
4. Τον Κανονισμό (ΕΕ) 2021/1147 του Ευρωπαϊκού Κοι-
νοβουλίου και του Συμβουλίου, της 7ης Ιουλίου 2021, 
για τη θέσπιση του Ταμείου Ασύλου, Μετανάστευσης 
και Ένταξης (L 251).
5. Το π.δ. 80/2006 «Παροχή προσωρινής προστασίας 
σε περίπτωση μαζικής εισροής εκτοπισθέντων αλλο-
δαπών» (Α’ 82).
6. Το π.δ. 106/2020 «Οργανισμός Υπουργείου Μετα-
νάστευσης και Ασύλου» (Α’ 4).
7. Το π.δ. 83/2019 «Διορισμός Αντιπροέδρου της Κυ-ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
2 Ιουνίου 2022 ΤΕΥΧΟΣ  ΔΕΥΤΕΡΟ Αρ. Φύλλου  273126783
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 26784 Τεύχος B’ 2731/02.06.2022
βέρνησης, Υπουργών, Αναπληρωτών Υπουργών και 
Υφυπουργών» (Α΄ 121) και το π.δ. 6/2020 «Διορισμός 
Υπουργού και Αναπληρωτή Υπουργού» (Α’ 5).
8. Την υπ’ αρ. 51875/07-05-2021 κοινή απόφαση του 
Πρωθυπουργού και του Υπουργού Ανάπτυξης και Επεν-
δύσεων «Ανάθεση αρμοδιοτήτων στον Υφυπουργό Ανά-
πτυξης και Επενδύσεων, Ιωάννη Τσακίρη» (Β’ 1867).
9. Την υπ’ αρ. 134453/23.12.2015 κοινή απόφαση των 
Υπουργών Οικονομικών και Οικονομίας, Ανάπτυξης και 
Τουρισμού «Ρυθμίσεις για τις πληρωμές των δαπανών 
του Προγράμματος Δημοσίων Επενδύσεων - ΠΔΕ (Τρο-
ποποίηση και αντικατάσταση της κοινής υπουργικής 
απόφασης 46274/26 .09.2014 (ΦΕΚ 2573/τ.Β΄)» (Β’ 2857).
10. Την υπ’ αρ. 2711/29-12-2020 κοινή απόφαση των 
Υπουργών Ανάπτυξης και Επενδύσεων και Μετανάστευ-
σης και Ασύλου «Σύστημα Διαχείρισης και Ελέγχου των 
Εθνικών Προγραμμάτων των Ταμείων Ασύλου, Μετα-
νάστευσης και Ένταξης (TAME/AMIF) και Εσωτερικής 
Ασφάλειας (TEA/ISF) για την προγραμματική περίοδο 
2014-2020 και άλλες διατάξεις» (Β’ 5772).
11. Την υπ’ αρ. 2089/16-7-2021 κοινή απόφαση των 
Υπουργών Ανάπτυξης και Επενδύσεων και Μετανάστευ-
σης και Ασύλου «Κοινό Πλαίσιο Διαχείρισης Προγραμμά-
των που ανατίθενται στην Ειδική Υπηρεσία Συντονισμού 
και Διαχείρισης Προγραμμάτων του Ταμείου Ασύλου, 
Μετανάστευσης και Ένταξης και Ταμείου Εσωτερικής 
Ασφάλειας και άλλων πόρων και δεν χρηματοδοτού-
νται από τα Εθνικά Προγράμματα» (Β’ 3120) και ιδίως το 
Παράρτημα Ι αυτής.
12. Την υπ’ αρ. 131035/4-3-2022 απόφαση του Υπουρ-
γού Μετανάστευσης και Ασύλου «Εφαρμογή προσωρι-
νής προστασίας του π.δ. 80/2006 λόγω μαζικής εισροής 
εκτοπισθέντων από Ουκρανία» (ΑΔΑ: ΡΠ1146ΜΔΨΟ-ΩΙ4).
13. Την υπ’ αρ. 53686/23-5-2022 (ΑΔΑ: 6Σ6146ΜΤΛΡ-
12Λ) απόφαση του Υφυπουργού Ανάπτυξης και Επεν-
δύσεων.
14. Την υπ’ αρ. 1293/15-4-2022 εισήγηση της Προϊστα-
μένης της Γενικής Διεύθυνσης ΣΥ.Δ.- Μ.Ε.Υ.
15. Την υπ’ αρ. 296402/25-5-2022 εισήγηση, κατά την 
περ. ε’ της παρ. 5 του άρθρου 24 του ν. 4270/2014 (Α’ 143), 
της Γενικής Διεύθυνσης Διοικητικών και Οικονομικών 
Υπηρεσιών του Υπουργείου Μετανάστευσης και Ασύλου, 
σύμφωνα με την οποία οι διατάξεις της παρούσας κοινής 
υπουργικής απόφασης προκαλούν πρόσθετη δαπάνη σε 
βάρος των πιστώσεων του Ε.Φ. 1055-203 «Γενική Γ ραμμα-
τεία Υποδοχής Αιτούντων Άσυλο» του Προϋπολογισμού 
του Προγράμματος Δημοσίων Επενδύσεων του Υπουρ-
γείου Μετανάστευσης και Ασύλου, η οποία θα καλυφθεί 
από τις εγκεκριμένες πιστώσεις, ύψους 30.000.000,00 
ευρώ, του έργου με ενάριθμο 2022ΣΕ65520001 της ΣΑΕ-
655/2 (Δράση: «ESTIA 2022: Στεγαστικό Πρόγραμμα για 
αιτούντες διεθνή προστασία»), αποφασίζουμε:
Άρθρο 1
Ορισμοί
1 Για τους σκοπούς της παρούσας ισχύουν οι ακόλου-
θοι ορισμοί:
α. «Πρόγραμμα» ή «Δράση» είναι το «ESTIA 2022 - Στε-
γαστικό πρόγραμμα για αιτούντες διεθνή προστασία».β. «Φορέας Υλοποίησης» είναι η Υπηρεσία Υποδοχής 
και Ταυτοποίησης της Γενικής Γ ραμματείας Υποδοχής 
Αιτούντων Άσυλο του Υπουργείου Μετανάστευσης και 
Ασύλου, η οποία επιβλέπει την τήρηση των όρων υλο-ποίησης του φυσικού αντικειμένου του Προγράμματος 
ως αρμόδια αρχή για την παροχή υλικών συνθηκών υπο-
δοχής στους ωφελούμενους του Προγράμματος.
γ. «Διαχειριστική Αρχή» είναι η αρμόδια αρχή δια-
χείρισης της χρηματοδότησης για την υλοποίηση του 
Προγράμματος ήτοι η Ειδική Υπηρεσία Συντονισμού και 
Διαχείρισης Προγραμμάτων Μετανάστευσης και Εσωτε-
ρικών Υποθέσεων (Ε.Υ.ΣΥ.Δ. Μ.Ε.Υ.).
δ. «Φορέας Χρηματοδότησης» είναι η Γενική Διεύθυν-
ση Διοικητικών και Οικονομικών Υπηρεσιών του Υπουρ-
γείου Μετανάστευσης και Ασύλου.
ε. «Ωφελούμενοι του Προγράμματος» είναι ενήλικες 
αιτούντες διεθνή προστασία (συμπεριλαμβανομένων 
και τυχόν ανήλικων μελών της οικογένειάς τους), κατά 
τις παρ. 1, 2 και 7 του άρθρου 65 του ν. 4636/2019, λαμ-
βανομένης υπόψη της διαθέσιμης δυναμικότητας του 
Προγράμματος και με προτεραιότητα τα ευάλωτα πρό-σωπα, κατά την περ. στ’ του άρθρου 41 και το άρθρο 58 του ίδιου νόμου, αιτούντες διεθνή προστασία που κατά 
την ενηλικίωσή τους διαμένουν σε κέντρα φιλοξενίας 
ασυνόδευτων ανηλίκων ή θέσεις προσωρινής φιλοξε-
νίας ασυνόδευτων ανηλίκων καθώς και οι δικαιούχοι προσωρινής προστασίας του π.δ.  80/2006 «Παροχή 
προσωρινής προστασίας σε περίπτωση μαζικής εισρο-
ής εκτοπισθέντων αλλοδαπών» (Α’ 82) και της υπ’ αρ. 
131035/4-3-2022 (ΑΔΑ: ΡΠ1146ΜΔΨΟ-ΩΙ4) απόφασης.
στ. «Εταίροι υλοποίησης» ή «Δικαιούχοι» είναι οι φο-
ρείς που παρέχουν στέγαση και συνοδευτικές υπηρεσίες 
στους ωφελούμενους και συμβάλλονται με τη Διαχειρι-στική Αρχή για την υλοποίηση του Προγράμματος.
ζ. «Παροχές υπό το πρόγραμμα» ή «παροχές» είναι η 
στέγαση σε ιδιωτικές κατοικίες, διαμερίσματα και λοιπά 
κτίρια που διατίθενται ή μισθώνονται στο πλαίσιο του 
προγράμματος καθώς και οι συνοδευτικές, υποστηρικτι-
κές της στέγασης αυτής υπηρεσίες, όπως εξειδικεύονται 
στην παρούσα.
η. «Θέση στέγασης»: ως θέση στέγασης ορίζεται κάθε 
κλίνη υπό την ευθύνη του εταίρου υλοποίησης, η οποία αντιστοιχεί σε έναν ωφελούμενο του στεγαστικού προ-
γράμματος και του παραχωρείται δωρεάν. Οι θέσεις στέ-
γασης ομαδοποιούνται σε μονάδες στέγασης.
θ. «Μονάδες στέγασης»: Ως μονάδες στέγασης νοού-
νται:
αα. μονοκατοικίες, διπλοκατοικίες, διαμερίσματα σε πο-
λυκατοικίες καθώς και άλλα κτίρια με χρήση κατοικίας ή 
προσωρινής διαμονής (πρώην οικοτροφεία, κοιτώνες, κ.ά.).
ββ. τουριστικά καταλύματα, πλην των τουριστικών 
κατασκηνώσεων.
Άρθρο 2
Σκοπός του προγράμματος
Σκοπός του προγράμματος είναι η εξασφάλιση ενός 
επαρκούς βιοτικού επιπέδου για τους αιτούντες διεθνή προστασία και τους δικαιούχους προσωρινής προστα-
σίας, μέσω της απρόσκοπτης συνέχισης παροχής υλι-
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 26785 Τεύχος B’ 2731/02.06.2022
κών συνθηκών υποδοχής σύμφωνα με τις διατάξεις της 
Οδηγίας 2013/33/ΕΕ, όπως αυτές διασφαλίσθηκαν με 
την πολυετή υλοποίηση των Προγραμμάτων ESTIA ΙΙ και 
ESTIA 2021 και μέχρι την έγκριση και ενεργοποίηση των 
Εθνικών Προγραμμάτων της προγραμματικής περιόδου 
2021-2027. Ειδικότερα, το Πρόγραμμα περιλαμβάνει πα-
ροχή στέγασης και υποστηρικτικών υπηρεσιών, ανάλογα 
με τις ανάγκες τους και με γνώμονα την εκπλήρωση των 
διεθνών υποχρεώσεων της χώρας για ολοκληρωμένη 
παροχή υλικών συνθηκών υποδοχής κατά την έννοια 
του ενωσιακού δικαίου.
Άρθρο 3
Ανάθεση αρμοδιοτήτων διαχείρισης και Αρμόδιες Αρχές
1. Η Ειδική Υπηρεσία Συντονισμού και Διαχείρισης 
Προγραμμάτων Μετανάστευσης και Εσωτερικών Υπο-
θέσεων (εφεξής Ε.Υ.ΣΥ.Δ.-Μ.Ε.Υ.), της Γενικής Διεύθυνσης 
Συντονισμού και Διαχείρισης Προγραμμάτων Μετανά-
στευσης και Εσωτερικών Υποθέσεων της Γενικής Γ ραμ-
ματείας Μεταναστευτικής Πολιτικής του Υπουργείου 
Μετανάστευσης και Ασύλου, ορίζεται ως αρμόδια Διαχει-
ριστική Αρχή για τη διαχείριση της Δράσης «ΕSTIA 2022: 
Στεγαστικό πρόγραμμα για αιτούντες διεθνή προστα-
σία», το οποίο έχει ενταχθεί στο πρόγραμμα Δημοσίων 
Επενδύσεων στη ΣΑΕ 655/2 (κωδικός 2022ΣΕ65520001) 
δυνάμει της υπ’ αρ. 53686/23-5-2022 απόφασης του Υφυ-
πουργού Ανάπτυξης και Επενδύσεων.
2. Η Διαχειριστική Αρχή αναλαμβάνει για το ανωτέρω 
πρόγραμμα κατ’ αναλογία τα καθήκοντα της Διαχειρι-
στικής Αρχής, όπως αυτά περιγράφονται στους Κανονι-σμούς (ΕΕ) 2021/1060 και 2021/1147.
3. H Υπηρεσία Υποδοχής και Ταυτοποίησης (ΥΠ.Υ.Τ.) 
του Υπουργείου Μετανάστευσης και Ασύλου είναι Φορέ-
ας Υλοποίησης της Δράσης μέσω εταίρων υλοποίησης. 
Η Υπηρεσία Υποδοχής και Ταυτοποίησης είναι υπεύθυνη 
για την λειτουργία και διαχείριση του Πληροφοριακού 
Συστήματος Παρακολούθησης (IMS) καθώς και την ορ-θότητα και πληρότητα των στοιχείων που καταχωρούν οι Δυνητικοί Εταίροι Υλοποίησης - Δικαιούχοι.
4. Δυνητικοί Εταίροι Υλοποίησης - Δικαιούχοι του Προ-
γράμματος είναι οι φορείς που εμπίπτουν στις ακόλουθες 
κατηγορίες:
α. Εθνικές, περιφερειακές και τοπικές αρχές και τα Νο-
μικά Πρόσωπα Δημοσίου και Ιδιωτικού Δικαίου αυτών, αυτοτελώς ή σε διαδημοτική συνεργασία.
β. Νομικά Πρόσωπα Δημοσίου Δικαίου (Ν.Π.Δ.Δ.). γ. Νομικά Πρόσωπα Ιδιωτικού Δικαίου (Ν.Π.Ι.Δ.).
δ. Σωματεία, Αστικές Εταιρείες Μη Κερδοσκοπικού 
Χαρακτήρα, Ενώσεις Προσώπων του άρθρου 107 του 
Αστικού Κώδικα, κοινωφελή ιδρύματα του ν. 4182/2013 «Κώδικας Κοινωφελών περιουσιών, σχολαζουσών κλη-
ρονομιών και λοιπές διατάξεις» (Α’ 185), ιδρύματα που 
έχουν συσταθεί με ειδική διάταξη τυπικού νόμου, ανα-
γνωρισμένοι με ειδική νομοθετική ρύθμιση φορείς, πα-
ραρτήματα διεθνών οργανώσεων και αλλοδαπών Μη 
Κυβερνητικών Οργανώσεων στην Ελλάδα.
5. Οι Δικαιούχοι (εταίροι υλοποίησης) του Προγράμ-
ματος θα πρέπει:α. Να διαθέτουν μία από τις ανωτέρω προβλεπόμενες 
σχετικώς νομικές προσωπικότητες, η οποία αποδεικνύ-
εται από νόμιμα δημοσιευμένο καταστατικό και λοιπά 
νομιμοποιητικά έγγραφα σύμφωνα με την κείμενη νομο-
θεσία, αναλόγως της νομικής μορφής που έχουν.
β. Να μην τελούν υπό πτώχευση, παύση εργασιών, 
πτωχευτικό συμβιβασμό, αναγκαστική διαχείριση, δια-
δικασία εξυγίανσης και να μην βρίσκονται σε καθεστώς εκκαθάρισης, όπου εφαρμόζεται.
γ. Να διαθέτουν πραγματική έδρα ή παράρτημα στην 
Ελλάδα, με οργανωμένο χώρο εργασίας.
δ. Σε περίπτωση που το ποσό των συνολικών επιχο-
ρηγήσεων από φορείς της Γενικής Κυβέρνησης υπερ-
βεί τις τρεις χιλιάδες (3.000) ευρώ συνολικά ετησίως, 
οι επιχορηγούμενοι φορείς οφείλουν να αναρτούν στο 
Μητρώο Επιχορηγούμενων Φορέων του Προγράμματος 
Διαύγεια τα στοιχεία των δαπανών οι οποίες αφορούν 
στα ποσά των επιχορηγήσεων, σύμφωνα με το άρθρο 83 
του ν. 4727/2020 (Α’ 184), εφόσον εμπίπτουν στο πεδίο εφαρμογής του άρθρου αυτού.
ε. Σε περίπτωση που είναι ΜΚΟ, να διαθέτουν απόφα-
ση εγγραφής στο Μητρώο Ελληνικών και Ξένων ΜΚΟ 
που τηρείται από την Ειδική Γ ραμματεία Συντονισμού 
Εμπλεκόμενων Φορέων του Υπουργείου Μετανάστευ-
σης και Ασύλου.
στ. Να υλοποιούν το Πρόγραμμα «ΕSTIA 2021: Στε-
γαστικό πρόγραμμα για αιτούντες διεθνή προστασία» 
της παρ. 1 (α) του άρθρου 2 της υπ’ αρ. 2089/16-7-2021 (Β’ 3120) κοινής υπουργικής απόφασης.
Άρθρο 4
Περίοδος Επιλεξιμότητας δαπανών
1. Ως νωρίτερη ημερομηνία έναρξης της επιλεξιμότη-
τας των δαπανών των προτεινόμενων δράσεων ορίζεται 
η 16/04/2022. Η περίοδος επιλεξιμότητας των δαπανών 
κάθε προτεινόμενης δράσης θα προσδιορίζεται στην 
Απόφαση Χορήγησης της εκάστοτε Δράσης.
2. Ως ημερομηνία λήξης της προθεσμίας επιλεξιμότη-
τας των δαπανών των προτεινόμενων δράσεων ορίζεται 
η 31/12/2022.
Άρθρο 5
Απλοποιημένο κόστος
1. Ο υπολογισμός της δημόσιας δαπάνης της κάθε προ-
τεινόμενης δράσης θα βασισθεί στη μέθοδο μοναδιαίου 
κόστους, ανά θέση στέγασης, ανά ημέρα, και διαφορο-
ποιείται ανάλογα με το εάν η θέση είναι κατειλημμένη 
ή κενή και ανάλογα με την περιφερειακή χωροθέτηση 
και την κατηγορία, όπως προσδιορίζεται στην παρ. 2 του 
παρόντος άρθρου.
2. Οι κατηγορίες των Μονάδων Στέγασης προσδιορίζο-
νται με βάση το είδος και τη δυναμικότητά τους ως εξής:
α. ΚΑΤΗΓΟΡΙΑ ΜΟΝΑΔΑΣ Α (θέσεις στέγασης σε με-
μονωμένα διαμερίσματα).
β. ΚΑΤΗΓΟΡΙΑ ΜΟΝΑΔΑΣ Β (θέσεις στέγασης σε κτι-
ριακές εγκαταστάσεις, με τουλάχιστον 20 ωφελούμε-
νους ανά κτήριο). Πρόσθετες δαπάνες (σε σχέση με την Κατηγορία Μονάδας Α): δαπάνες σίτισης, και φύλαξης.
γ. ΚΑΤΗΓΟΡΙΑ ΜΟΝΑΔΑΣ Γ (θέσεις στέγασης για 
εξαιρετικά ευάλωτες περιπτώσεις ωφελούμενων σε 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 26786 Τεύχος B’ 2731/02.06.2022
οργανωμένη εγκατάσταση, με τουλάχιστον 20 ωφε-
λούμενους ανά κτήριο). Πρόσθετες δαπάνες (σε σχέση 
με την Κατηγορία Μονάδας Β): αυξημένες υπηρεσίες 
ψυχοκοινωνικής υποστήριξης, αυξημένες απαιτήσεις 
σε αριθμό προσωπικού, αυξημένες ανάγκες ιατρικής 
παρακολούθησης των ωφελούμενων ή/και αυξημένος 
αριθμός παιδιών λόγω της σύστασης των νοικοκυριών 
των ωφελούμενων). Για τη λειτουργία μονάδας κατηγο-
ρίας Γ , απαραίτητη προϋπόθεση είναι ο δικαιούχος να 
τεκμηριώνει τουλάχιστον τριετή εμπειρία σε υλοποίη-
ση έργων κοινωφελούς/ανθρωπιστικού χαρακτήρα και 
εφόσον δεν είναι Ν.Π.Δ.Δ. ή Ν.Π.Ι.Δ. ΟΤΑ, να διαθέτει 
καταστατικό, στο οποίο να προβλέπεται ως σκοπός σύ-
στασής τους η υλοποίηση δραστηριοτήτων Κοινωνικού 
και Ανθρωπιστικού Χαρακτήρα, Διεθνούς Προστασίας, 
Μετανάστευσης ή Κοινωνικής Ένταξης, όπως (ενδεικτι-
κά): προστασία και υποστήριξη αιτούντων άσυλο και 
προσφύγων, κοινωνική ένταξη, κοινωνικές υπηρεσίες και 
να προκύπτει ότι δεν έχουν κερδοσκοπικό χαρακτήρα.
3. Με βάση τα παραπάνω, το μοναδιαίο κόστος υπολο-
γίζεται δυνάμει της παρ. 3 (α) του άρθρου 53 του Κανονι-
σμού (ΕΕ) 2021/1060 μέσω μιας δίκαιης, αντικειμενικής και 
επαληθεύσιμης μεθόδου υπολογισμού με γνωμοδότηση 
εμπειρογνώμονα. Το ακριβές ποσό κατά περίπτωση κοι-νοποιείται από τη Διαχειριστική Αρχή στους δυνητικούς 
εταίρους υλοποίησης πριν τη διαδικασία συμμετοχής που 
προβλέπεται στο άρθρο 7 της παρούσας.
4. Ο αρχικός εγκεκριμένος προϋπολογισμός κάθε Δρά-
σης που εντάσσεται στο Πρόγραμμα προκύπτει από το 
σύνολο της δυναμικότητας του Δικαιούχου επί της κα-
τηγορίας μοναδιαίου κόστους σε καθεστώς πληρότητας, 
όπως αυτό περιγράφεται στο Τεχνικό Δελτίο της πράξης 
η οποία εντάχθηκε με την υπ’ αρ. 53686/23-5-2022 από-
φαση του Υπουργού Ανάπτυξης και Επενδύσεων.
5. Ο συνολικά επιλέξιμος προϋπολογισμός της κάθε 
Δράσης προκύπτει από τον αριθμό των θέσεων στέγα-
σης επί των αριθμό των ημερών κατά τις οποίες οι θέσεις 
αυτές είναι επιλέξιμες και συγκεκριμένα ανήκουν στις 
παρακάτω κατηγορίες:
α. Θέσεις κενέςαα. διαθέσιμες προς παραπομπή ωφελούμενου αβ. προσωρινά μη διαθέσιμες λόγω επισκευών
αγ. μη διαθέσιμες λόγω φυσικής απώλειας με βάση 
τη σύσταση του νοικοκυριού των ωφελούμενων που 
διαμένουν στη μονάδα
β. Θέσεις κατειλημμένες από επιλέξιμους ωφελούμενους
6. Ο συνολικά επιλέξιμος προϋπολογισμός δεν δύναται 
να ξεπερνά τον αρχικά εγκεκριμένο.
Άρθρο 6
Διαχείριση της Δράσης
1. Για τις διαδικασίες διαχείρισης της Δράσης εφαρ-
μόζονται οι διατάξεις της παρούσας. Για όσα ζητήματα 
δεν ρυθμίζονται ρητά στην παρούσα, εφαρμόζονται οι διατάξεις της υπ’ αρ. 2711/29-12-2020 (Β’ 5772) κοινής 
απόφασης των Υπουργών Ανάπτυξης και Επενδύσεων 
και Μετανάστευσης και Ασύλου. Η χρηματοδότηση των 
εταίρων υλοποίησης/δικαιούχων γίνεται τμηματικά, ως ακολούθως:α. Μετά την υπογραφή της Συμφωνίας Επιδότησης 
και την εγγραφή του προϋπολογισμού σε Συλλογική 
απόφαση, ο δικαιούχος λαμβάνει προχρηματοδότηση, 
η οποία ανέρχεται σε ποσό ύψους 80% του συνολικού προϋπολογισμού της ενταγμένης δράσης.
β. Στη συνέχεια, καταβάλλεται η β’ δόση (ενδιάμεση 
δόση), σε ποσό ύψους 15% του συνολικού προϋπολο-
γισμού, σύμφωνα με τις προϋποθέσεις της περ (β) της 
παρ. 2 του άρθρου 7 της υπ’ αρ. 134453/23.12.2015 
(Β΄2857) κοινής υπουργικής απόφασης υπό στοιχεία και 
μετά την υποβολή σχετικού αιτήματος προς την Διαχει-
ριστική Αρχή. Με την ολοκλήρωση της δράσης και σε 
κάθε περίπτωση έως τέσσερις μήνες από τη λήξη της, ο 
Εταίρος Υλοποίησης υποβάλλει την τελική Έκθεση Ολο-
κλήρωσης, με βάση την οποία θα γίνει και ο συνολικός 
απολογισμός φυσικού και οικονομικού αντικειμένου. 
Ανάλογα με τα αποτελέσματα του συνολικού απολογι-σμού:
αα) είτε θα υπάρξει ανάγκη καταβολής επιπλέον 
χρηματοδότησης της εγκεκριμένης δράσης, μέχρι του 
ύψους της επιλέξιμης δαπάνης, ήτοι το υπόλοιπο 5%
ββ) είτε, στην περίπτωση που τα καταβληθέντα ποσά 
υπερβαίνουν το υλοποιηθέν φυσικό αντικείμενο, ή εάν 
διαπιστωθεί από τις αρμόδιες αρχές ελέγχου ότι δεν έχει 
γίνει ορθή και σύννομη χρήση των πόρων της δράσης σύμφωνα με την κείμενη νομοθεσία, θα ζητηθεί η επι-στροφή των αχρεωστήτως καταβληθέντων ποσών.
γ. Η ως άνω τμηματική χρηματοδότηση δεν αποκλείει 
την καταβολή ποσών έναντι προκαταβολής/ορισμένης δόσης.
2. Για την καταβολή της χρηματοδότησης ή και της 
κάθε δόσης, η Διαχειριστική Αρχή δύναται να ζητάει, 
εκτός από τα στοιχεία τεκμηρίωσης φυσικού και οικονο-
μικού αντικειμένου, οποιοδήποτε άλλο στοιχείο, έγγρα-
φο και πληροφορία κρίνει απαραίτητο, τα οποία τόσο ο 
Φορέας Υλοποίησης όσο και ο Δικαιούχος υποχρεούνται 
να υποβάλλουν.
Άρθρο 7
Διαδικασία συμμετοχής
Οι φορείς που εμπίπτουν στο άρθρο 3 συνεχίζουν ως 
εταίροι υλοποίησης με την παρούσα - δυνάμενοι να επε-
κτείνουν χρονικά τις υφιστάμενες συμβάσεις εργασίας 
ή έργου που συνήφθησαν για το σκοπό αυτό - εφόσον 
υποβάλλουν σχετικό αίτημα χρηματοδότησης προς την 
Διαχειριστική Αρχή, συνοδευόμενο από όλα τα απαραί-
τητα δικαιολογητικά που θα ορίσει η Διαχειριστική Αρχή 
και υπογεγραμμένο από το νόμιμο εκπρόσωπό τους, 
στο οποίο θα αναφέρεται ότι αποδέχονται ανεπιφύλα-
κτα όλους τους όρους της παρούσας. Για τα ανωτέρω 
εφαρμόζονται οι διαδικασίες της παρ. 3 του άρθρου 4 
της υπ’ αρ. 2711/29-12-2020 (Β’ 5772) κοινής υπουργικής 
απόφασης.
Άρθρο 8
Αξιολόγηση αιτημάτων χρηματοδότησης και ένταξη φορέων
1. Μετά την υποβολή αιτήματος χρηματοδότησης από 
τον υποψήφιο Εταίρο Υλοποίησης - Δικαιούχο, και την 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 26787 Τεύχος B’ 2731/02.06.2022
έγγραφη ή ηλεκτρονική ενημέρωσή του σχετικά με την 
παραλαβή του αιτήματός του, η Διαχειριστική Αρχή αξι-
ολογεί, με τη μεθοδολογία της Άμεσης Αξιολόγησης σε 
δύο (2) στάδια, την πληρότητα και επιλεξιμότητα κάθε 
αιτήματος και είτε προχωρά στην έκδοση Απόφασης 
Χορήγησης Χρηματοδότησης, είτε το αίτημα χρηματο-δότησης απορρίπτεται.
2. Σε περίπτωση απόρριψης, η Διαχειριστική Αρχή 
ενημερώνει τον υποψήφιο Δικαιούχο σχετικά με την 
απόρριψη του αιτήματος, καθώς και για τους λόγους 
απόρριψής του. Οι υποψήφιοι Δικαιούχοι δύνανται να 
υποβάλουν ένσταση στη Διαχειριστική Αρχή σχετικά με 
τα αποτελέσματα της αξιολόγησης κατά τα οριζόμενα 
στο άρθρο 5 της υπ’ αρ. 2711/29.12.2020 (Β’ 5772) κοινής 
υπουργικής απόφασης.
3. Κατόπιν της απόφασης Χορήγησης εκδίδεται Συμ-
φωνία Επιδότησης της Δράσης κατά τα οριζόμενα στο 
άρθρο 6 της υπ’ αρ. 2711/29.12.2020 (Β’ 5772) κοινής 
υπουργικής απόφασης.
4. Η χρηματοδότηση (διάθεση ποσών στον λογαριασμό 
της Συλλογικής απόφασης) του προγράμματος της παρού-
σας εκτελείται δυνάμει του άρθρου 33 του ν. 4825/2021, από την Τράπεζα της Ελλάδος με απόφαση της Διεύθυν-σης Δημοσίων Επενδύσεων του Υπουργείου Ανάπτυξης 
και Επενδύσεων μέσω Κεντρικού Λογαριασμού. Η απόφα-
ση αυτή εκδίδεται κατόπιν εισήγησης της Διαχειριστικής 
Αρχής η οποία αποκτά πρόσβαση χρήστη για τη χρηματο-
δότηση της συγκεκριμένης δράσης στο e-pde, μετά από συνεργασία με τον φορέα Χρηματοδότησης.
Άρθρο 9
Παρακολούθηση - πληρωμές - επαληθεύσεις - 
ολοκλήρωση δράσεων
1. Οι Εταίροι Υλοποίησης - Δικαιούχοι είναι υπεύθυνοι 
εξ ολοκλήρου έναντι της Διαχειριστικής Αρχής για την 
υλοποίηση της εγκεκριμένης δράσης, καθώς και την ολο-
κλήρωση του φυσικού και οικονομικού αντικειμένου 
σύμφωνα με τη Συμφωνία Επιδότησης της Δράσης.
2. Μετά την υπογραφή της Συμφωνίας Επιδότησης, 
υποβάλλονται στη Διαχειριστική Αρχή ανά μήνα από τον 
Εταίρο Υλοποίησης, Έκθεση Προόδου υλοποίησης και 
Δελτίο Δήλωσης Δαπανών, στον οποίο επισυνάπτονται όλα τα δικαιολογητικά έγγραφα που αποδεικνύουν την 
πραγματοποίηση των δαπανών και την υλοποίηση του 
φυσικού αντικειμένου, ήτοι:
α. Εγκεκριμένος από την Υ.Π.Υ.Τ. κατάλογος, με τις συ-
νολικές θέσεις στέγασης που λειτουργεί ο Δικαιούχος 
και έχουν καταχωρηθεί στο Πληροφοριακό Σύστημα 
(IMS- address list).
β. Εγκεκριμένος από την Υ.Π.Υ.Τ. κατάλογος με τους 
ωφελούμενους που διαμένουν στις θέσεις στέγασης 
στην οποία θα αναγράφονται και όλα τα τυχόν προστα-
τευόμενα μέλη αυτών, όπως καταχωρούνται στο Πλη-
ροφοριακό Σύστημα (IMS-name list).
γ. Υπεύθυνη δήλωση εξουσιοδοτημένου εκπροσώ-
που του εταίρου υλοποίησης ότι όλοι οι ωφελούμενοι 
έχουν ενημερωθεί και αποδεχτεί τους όρους διαμονής 
κατά την είσοδό τους στις θέσεις στέγασης ευθύνης 
του. Ο εταίρος υλοποίησης υποχρεούται να τηρεί αρ-χείο με τις ενυπόγραφες δηλώσεις αποδοχής των όρων 
του προγράμματος. Οι δηλώσεις είναι στη διάθεση της Διαχειριστικής Αρχής.
δ. Εβδομαδιαία αναφορά ωφελούμενων ανά θέση στέ-
γασης στην οποία αποτυπώνονται οι αποχωρήσεις από τις θέσεις στέγασης και οι διαθέσιμες θέσεις στέγασης, όπως προκύπτουν από:
δα) τις αναφορές δυναμικότητας/διαθεσιμότητας ανά 
Εταίρο Υλοποίησης,
δβ) τις αναφορές για τις αποφάσεις παρατάσεων δια-
μονής ανά Εταίρο Υλοποίησης,
δγ) τις αναφορές για διακοπές παροχών ανά Εταίρο Υλο-
ποίησης, τις αναφορές που λαμβάνει για τις μη προγραμ-ματισμένες ή/και άτυπες φυγές ανά Εταίρο Υλοποίησης.
ε. Κατάσταση απασχολούμενου προσωπικού ή και 
συμβάσεων μίσθωσης έργου για την παροχή συνοδευ-
τικών υπηρεσιών με την κατ’ ελάχιστον τεκμαιρόμενη 
αναλογία ανά αριθμό ωφελούμενων. Σε περίπτωση που 
πρόκειται για συμβάσεις αορίστου χρόνου θα πρέπει 
να συνοδεύονται με ανάθεση εργασιών και ποσοστό 
απασχόλησης στο πλαίσιο του έργου.
στ. Στοιχεία Συμβάσεων για την παροχή υπηρεσιών 
σε Μονάδες Κατηγορίας B και Γ , όπως είναι συμβάσεις 
Σίτισης και Καθαριότητας Φύλαξης.
ζ. Στοιχεία για τήρηση ξεχωριστής λογιστικής μερίδας 
για τη δράση, στην οποία καταχωρούνται όλες οι δα-
πάνες που αντιστοιχούν πλήρως προς τις δαπάνες που δηλώνονται στη Διαχειριστική Αρχή.
η. Στοιχεία κίνησης του Τραπεζικού Λογαριασμού που 
έχει δηλωθεί για τη Δράση.
θ. Άλλα συνημμένα αποδεικτικά έγγραφα που δύναται 
να περιλαμβάνονται σε αναλυτικές οδηγίες της Διαχειρι-
στικής Αρχής προκειμένου να επαληθεύσει την πρόοδο 
του φυσικού αντικειμένου, την επιλεξιμότητα των δαπα-
νών, την κάλυψη των όρων της απόφασης Χορήγησης και τον ορθό υπολογισμό των δαπανών βάσει επιλογών του απλοποιημένου κόστους.
3. Ο Εταίρος Υλοποίησης τηρεί όλα τα δικαιολογητικά 
έγγραφα που αποδεικνύουν την πραγματοποίηση των δαπανών και την υλοποίηση του φυσικού αντικειμένου. Για την τεκμηρίωση του φυσικού αντκειμένου, η Διαχει-
ριστική Αρχή ζητά από τον Φορέα Υλοποίησης Βεβαίω-
ση - πιστοποίηση του φυσικού αντικειμένου της δράσης.
4. Η παροχή της στέγασης των ωφελούμενων υπό το 
Πρόγραμμα, καθορίζεται από την παρούσα και η επιλεξι-
μότητα της θέσης στέγασης, την οποία καταλαμβάνουν, 
ισχύει για τριάντα (30) ημερολογιακές ημέρες από την 
ημερομηνία κατά την οποία υποχρεούνται να αποχω-
ρήσουν από αυτή. Σε περίπτωση άρνησης αποχώρησης 
από τη θέση στέγασης, ο Εταίρος Υλοποίησης υποχρε-
ούται να προβεί στις απαραίτητες νομικές ενέργειες (κατ’ 
ελάχιστον επίδοση εξώδικης πρόσκλησης-δήλωσης και 
αίτηση ασφαλιστικών μέτρων) προκειμένου να επαναδι-
ατεθεί η θέση στο πρόγραμμα. Εφόσον ο Εταίρος Υλο-
ποίησης έχει προβεί εμπρόθεσμα στις ενέργειες αυτές 
(εντός 30 ημερών από τη λήξη της τεθείσας προθεσμίας 
αποχώρησης), η θέση παύει να είναι επιλέξιμη μετά την 
πάροδο εξήντα (60) ημερολογιακών ημερών από την 
προθεσμία αποχώρησης.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 26788 Τεύχος B’ 2731/02.06.2022
5. Ειδικώς, σε περίπτωση ισχύος έκτακτων μέτρων 
προστασίας της δημόσιας υγείας από τον κίνδυνο πε-
ραιτέρω διασποράς του κορωνοϊού COVID-19, η επιλε-
ξιμότητα των θέσεων στέγασης που καταλαμβάνονται 
από μη συμμορφούμενους με ημερομηνία αποχώρησης 
εντός του διαστήματος ισχύος των μέτρων περιορισμού 
των μετακινήσεων, επεκτείνεται έως την ημερομηνία άρ-
σης των μέτρων αυτών.
6. Η Διαχειριστική Αρχή διενεργεί διοικητικές και επι-
τόπιες επαληθεύσεις κατά λόγο αρμοδιότητας.
7. Στα στοιχεία παρακολούθησης της δράσης περιλαμ-
βάνονται και τα αποτελέσματα ελέγχων άλλων εθνικών 
και ενωσιακών ελεγκτικών οργάνων, προκειμένου να 
εξάγονται ασφαλή συμπεράσματα ως προς την πρόοδο 
της δράσης, τα προβλήματα που δύναται να ανακύψουν 
και τα διορθωτικά μέτρα που θα πρέπει να ληφθούν. Σε 
περίπτωση που εντοπισθούν αποκλίσεις που δεν δύνα-
νται να διορθωθούν ή ο Δικαιούχος-Εταίρος Υλοποίη-
σης δεν υλοποιήσει τα απαιτούμενα διορθωτικά μέτρα 
εντός της περιόδου συμμόρφωσης, η Διαχειριστική Αρχή 
δύναται να καταγγείλει και να λύσει μονομερώς τη συμ-
φωνία επιδότησης, χωρίς να απαιτείται η συμφωνία του Εταίρου Υλοποίησης.
8. Οι Δικαιούχοι - Εταίροι Υλοποίησης θα πρέπει να 
υποβάλλουν έγκαιρα οποιαδήποτε πρόσθετη αναφορά 
σχετικά με την πρόοδο της δράσης τους ζητηθεί από τη Διαχειριστική Αρχή. Μη ανταπόκριση σε αίτημα λήψης στοιχείων που απαιτούνται από τη Διαχειριστική Αρχή και τις αρμόδιες ελεγκτικές αρχές δύναται να οδηγήσει στην ανάκληση της απόφασης Χορήγησης Επιχορήγη-
σης και στην απένταξη του Δικαιούχου - Εταίρου Υλο-
ποίησης από το Πρόγραμμα ESTIA 2022, με επιβολή υπο-
χρέωσης έντοκης επιστροφής της ήδη καταβληθείσας 
επιχορήγησης.
9. Οι Δικαιούχοι - Εταίροι Υλοποίησης οφείλουν να 
υλοποιούν τους κανόνες δημοσιότητας του Παραρτή-
ματος IX του Κανονισμού (ΕΕ) 2021/1060.
10. Εφόσον ο Εταίρος Υλοποίησης διαπιστώσει την 
ανάγκη τροποποίησης στοιχείων της εγκεκριμένης δρά-
σης ως προς τη δυναμικότητα ή το χρονοδιάγραμμα πριν 
την ολοκλήρωσή της, υποβ άλλει επαρκώς τεκμηριωμένο 
αίτημα τροποποίησης στην Διαχειριστική Αρχή, η οποία 
αποφαίνεται για την αποδοχή ή απόρριψη αυτού κα-
τόπιν σχετικής εισήγησης του Φορέα Υλοποίησης. Δεν 
είναι δυνατή η αύξηση της δυναμικότητας στο παρόν 
πρόγραμμα.
11. Η Διαχειριστική Αρχή εξετάζει το σύνολο των συ-
νυποβαλλόμενων στο αίτημα προκαταβολής και χρη-
ματοδότησης στοιχείων, σύμφωνα με τα οριζόμενα της 
παρούσης προκειμένου να επαληθεύσει την πρόοδο του 
φυσικού αντικειμένου, την κάλυψη των όρων της από-φασης Χορήγησης Χρηματοδότησης, τον ορθό υπολο-
γισμό των δαπανών βάσει επιλογών του απλοποιημένου 
κόστους. Εφόσον διαπιστώνονται από τη Διαχειριστική 
Αρχή διαφορές μεταξύ των υλοποιημένων και των εγκε-
κριμένων ενεργειών, όπως π.χ.:
(α) την παροχή μονάδων φιλοξενίας με διαφορετικά 
(επί τα χείρω) χαρακτηριστικά από αυτά που δηλώθηκαν 
στο αίτημα χρηματοδότησης,(β) την παροχή υπηρεσιών χαμηλότερου επιπέδου 
αυτών που δηλώθηκαν στο αίτημα χρηματοδότησης 
π.χ. μειωμένο ή ακατάλληλο προσωπικό,
(γ) κάθε άλλη διαφορά μεταξύ των δηλωμένων στοιχεί-
ων και των υλοποιημένων, από το Δικαιούχο-Εταίρο Υλο-
ποίησης ως προς την παροχή των ανωτέρω, θα επιβάλ-
λονται διορθωτικά μέτρα τα οποία εξειδικεύονται στην 2711/29-12-2020 (Β’ 5772) κοινή υπουργική απόφαση.
Άρθρο 10 
Πληρωμές
Η χρηματοδότηση των Δράσεων μέσω του Προγράμ-
ματος Δημοσίων Επενδύσεων ρυθμίζονται από τα ορι-ζόμενα στην υπ’ αρ. 134453/23.12.2015 (Β’ 2857) κοινή απόφαση των Υπουργών Οικονομικών και Οικονομίας, Ανάπτυξης και Τουρισμού.
Άρθρο 11
Ωφελούμενοι
1. Ωφελούμενοι του προγράμματος είναι ενήλικες αι-
τούντες διεθνή προστασία (συμπεριλαμβανομένων και 
τυχών ανήλικων μελών της οικογένειάς τους) κατά τις 
παρ. 1, 2 και 7 του άρθρου 65 του ν. 4636/2019, λαμ-
βάνοντας υπόψη τη διαθέσιμη δυναμικότητα του προ-
γράμματος και με προτεραιότητα τα ευάλωτα πρόσωπα 
κατά την περ. στ’ του άρθρου 41 και το άρθρο 58 του 
ίδιου νόμου και οι δικαιούχοι προσωρινής προστασίας του π.δ. 80/2006 και της υπ’ αρ. 131035/4-3-2022 (ΑΔΑ: ΡΠ1146ΜΔΨΟ-ΩΙ4) απόφασης.
2. Ειδικά για τους αιτούντες διεθνή προστασία που 
κατά την ενηλικίωσή τους διαμένουν σε κέντρα φιλοξε-
νίας ασυνόδευτων ανηλίκων ή θέσεις προσωρινής φιλο-
ξενίας ασυνόδευτων ανηλίκων, για την ένταξή τους στο 
πρόγραμμα λαμβάνεται υπόψη η ευαλωτότητά τους ή 
η συνέχιση παρακολούθησης σπουδών σε δημόσιες και 
ιδιωτικές δομές δευτεροβάθμιας, τριτοβάθμιας ή επαγ-
γελματικής, τυπικής και μη τυπικής εκπαίδευσης, στις 
οποίες έχουν εγγραφεί.
Άρθρο 12
Συνοδευτικές Υπηρεσίες
Κατά τη διάρκεια της στέγασης οι ωφελούμενοι λαμ-
βάνουν συνοδευτικές, υποστηρικτικές της διαβίωσής 
τους υπηρεσίες, ανάλογα με τις ανάγκες τους, τη δυνα-
τότητα του προγράμματος και με γνώμονα την ταχύτερη 
αυτονόμησή τους. Οι υπηρεσίες αφορούν ιδίως:
1.1 Ενημέρωση, συμβουλευτική και υποστήριξη σχετι-
κά με διαδικασίες που αφορούν τον ωφελούμενο, όπως 
την ενημέρωση για τα δικαιώματα και τις υποχρεώσεις του, την εγγραφή σε δομές της δημόσιας εκπαίδευσης 
και τη διεκπεραίωση διαδικασιών για την υγειονομική 
περίθαλψη, την εγγραφή στο φορολογικό Μητρώο, το 
άνοιγμα τραπεζικού λογαριασμού, την κοινωνική ασφά-
λιση, την εγγραφή σε οργανισμούς προώθησης της απα-
σχόλησης ή κοινωνικής προστασίας.
1.2 Υπηρεσίες ψυχοκοινωνικής υποστήριξης ανάλογα 
με τις ανάγκες του ωφελούμενου.
1.3 Διερμηνεία σε γλώσσα που ο ωφελούμενος κα-
τανοεί.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 26789 Τεύχος B’ 2731/02.06.2022
1.4 Παροχή σίτισης για τις θέσεις του προγράμματος 
όπου προβλέπεται ανάλογα με την κατηγορία της μο-
νάδας.
1.5 Μεταφορά για την τοποθέτηση στη θέση στέγα-
σης, εφόσον απαιτηθεί από το φορέα υλοποίησης.
Άρθρο 13
Γενικές προδιαγραφές μονάδων στέγασης
1. Οι μονάδες στέγασης πληρούν τις κάτωθι προδια-
γραφές:
α. Βρίσκονται εντός ή πλησίον αστικού/οικιστικού 
ιστού.
β. Έχουν χρήση κατοικίας ή προσωρινής διαμονής 
και βρίσκονται σε περιοχές με χρήση γης που επιτρέπει κατοικία, τουριστικά καταλύματα ή χώρους κοινωνικής 
πρόνοιας κατά την κείμενη νομοθεσία. Κτίρια με άλλη 
χρήση μισθώνονται κατόπιν αντίστοιχης μεταβολής της.
γ. Φέρουν τα απαιτούμενα κατά νόμο πιστοποιητικά 
για τη μίσθωση ακινήτων.
δ. Πληρούν τους όρους πυροπροστασίας κτιρίων βάσει 
των διατάξεων σε ισχύ κατά το χρόνο ανέγερσής τους.
ε. Πληρούν τις προδιαγραφές επαρκούς φυσικού/τε-
χνητού φωτισμού και αερισμού, κατά τη σχετική νομο-θεσία και διαθέτουν κατάλληλο απορροφητικό σύστη-μα για την απαγωγή αερίων και οσμών που παράγονται 
κατά την παρασκευή φαγητού.
στ. Πληρούν τους όρους των κείμενων υγειονομικών 
διατάξεων κατά περίπτωση, και ειδικότερα:
στα. Διαθέτουν επαρκή παροχή νερού σύμφωνα με 
την ισχύουσα νομοθεσία.
στβ. Συνδέονται με το αποχετευτικό δίκτυο ή σε άλλη 
περίπτωση τα υγρά απόβλητα απομακρύνονται με υγι-εινό και περιβαλλοντικά αποδεκτό τρόπο, σύμφωνα με την ισχύουσα εθνική και κοινοτική νομοθεσία, ώστε να μην αποτελούν πηγή ρύπανσης, άμεσα ή έμμεσα.
στγ. Εφαρμόζουν πρόγραμμα απολύμανσης και μυ-
οκτονίας-εντομοκτονίας, εφόσον είναι αναγκαίο, και η 
συλλογή και αποκομιδή απορριμμάτων εκτελείται σύμ-
φωνα με τις μεθόδους και τα μέσα που προβλέπονται 
από την κείμενη νομοθεσία.
ζ. Διαθέτουν ασφαλές σύστημα θέρμανσης. Απαγο-
ρεύεται η τοπική χρήση θερμαντικής μονάδας ξύλου, 
βιομάζας, υγραερίου, κηροζίνης και πετρελαίου. Απα-
γορεύεται η χρήση τζακιών.
η. Διαθέτουν σύνδεση με τη βασική υπηρεσία ηλε-
κτροδότησης, με αυτόνομο μετρητή, καθώς και επαρκή 
σημεία παροχής σε όλους τους χώρους (πρίζες). Ο πίνα-
κας ηλεκτρικού ρεύματος είναι εφοδιασμένος με αντι-
ηλεκτροπληξιακό διακόπτη.
θ. Διαθέτουν σύστημα θέρμανσης νερού.ι. Eφόσον δεν είναι ισόγειες, τοποθετείται πλέγμα στα 
κάγκελα των μπαλκονιών, όταν στεγάζονται παιδιά κάτω 
των 10 ετών.
2. Σε κάθε περίπτωση εφαρμόζονται οι διατάξεις του 
Νέου Οικοδομικού Κανονισμού, ως ισχύει ή του Γενικού 
Οικοδομικού Κανονισμού για τα παλαιότερα κτίρια, 
όπως αυτός τροποποιήθηκε μέχρι την αντικατάσταση 
του. Απαγορεύεται η χρήση μονάδων στέγασης που είναι 
ημιτελείς.3. Ειδικά για τις μονάδες στέγασης σε τουριστικά κα-
ταλύματα, απαιτείται νόμιμη άδεια λειτουργίας κατά τις διατάξεις της τουριστικής νομοθεσίας, βάσει της οποί-ας καθορίζονται οι προδιαγραφές για το κτίριο και την 
πυρασφάλεια. Η μίσθωση των μονάδων στέγασης σε 
τουριστικά καταλύματα δύναται να μην περιλαμβάνει 
το σύνολο ή μέρος των υπηρεσιών που περιλαμβάνεται στην άδεια λειτουργίας των καταλυμάτων αυτών, εφό-
σον διασφαλίζεται η τήρηση των λειτουργικών και λοι-πών προδιαγραφών που προβλέπονται στην παρούσα.
4. Ο κάθε Δικαιούχος-Εταίρος Υλοποίησης μπορεί να 
λειτουργεί μία (1) ή περισσό τερες Μονάδες Στέγασης, 
σύμφωνα με τις προδιαγραφές της παρούσας.
Άρθρο 14
Λειτουργικές προδιαγραφές μονάδων στέγασης
1. Οι μονάδες στέγασης διαθέτουν:
α. Χώρους ύπνου, δυναμικότητας έως έξι (6) ωφελού-
μενων έκαστος. Σε περίπτωση που οι ωφελούμενοι είναι 
μέλη της ίδιας οικογένειας η δυναμικότητα δύναται να είναι μεγαλύτερη, εφόσον υπάρχουν βρέφη.
β. Επιπλέον χώρους, οι οποίοι δύνανται να είναι κοι-
νόχρηστοι σε περίπτωση συστέγασης και ειδικότερα:
αα. Κουζίνα και χώρο ενδιαίτησης, επαρκείς για τον 
αριθμό των θέσεων στέγασης που περιλαμβάνουν.
αβ. Χώρο υγιεινής (WC/ντους/νιπτήρας) για κάθε 
οκτώ (8) ωφελούμενους κατ’ ανώτατο, με εξαίρεση τις 
περιπτώσεις στέγασης οικογενειών, τα μέλη των οποίων 
υπερβαίνουν αυτόν τον αριθμό.
αγ. Σε περίπτωση συστέγασης οικογενειών, οι χώροι 
ύπνου έχουν ανεξάρτητη πρόσβαση από και προς τους κοινόχρηστους χώρους.
2. Ειδικά για τις μονάδες στέγασης που λειτουργούν σε 
τουριστικά καταλύματα οι λειτουργικές προδιαγραφές 
για την κουζίνα, τα δωμάτια, τους χώρους υγιεινής και τη 
μέγιστη δυναμικότητα των χώρων ύπνου καθορίζονται από την άδεια λειτουργίας τους.
3. Σε περίπτωση που απασχολείται προσωπικό εντός 
της μονάδας στέγασης, διατίθενται γραφεία, χώροι απο-
θήκευσης προσωπικών αντικειμένων και διακριτοί χώ-ροι υγιεινής για το σύνολο αυτού. Επιπλέον, διατίθενται 
κατάλληλοι χώροι διεξαγωγής ατομικών και ομαδικών 
συναντήσεων συμβουλευτικής.
4. Οι μονάδες στέγασης άνω των είκοσι (20) θέσεων 
διαθέτουν κοινόχρηστους χώρους ψυχαγωγίας ή εκπαι-
δευτικών δραστηριοτήτων και χώρους αποθήκευσης για 
κάθε αναγκαία προμήθεια. Σε κάθε περίπτωση διασφα-
λίζεται από τον φορέα υλοποίησης η καθαριότητα και 
οι όροι υγιεινής σε όλους τους κοινόχρηστους χώρους.
5. Ειδικοί όροι ως προς τις λειτουργικές προδιαγραφές 
των μονάδων στέγασης δύνανται να εγκρίνονται από 
τον φορέα υλοποίησης, κατόπιν σύμφωνης γνώμης της 
Διαχειριστικής Αρχής, σε συνέχεια σχετικού αιτήματος 
εκ μέρους των εταίρων υλοποίησης.
Άρθρο 15
Εξοπλισμός θέσεων και μονάδων στέγασης
1. Σε κάθε θέση στέγασης αντιστοιχεί:
α. Κρεβάτι με στρώμα, χώρος ντουλάπας
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 26790 Τεύχος B’ 2731/02.06.2022
β. Μαξιλάρι, δύο ζεύγη σεντόνια και μαξιλαροθήκες, 
ένα κλινοσκέπασμα, δύο ζεύγη πετσέτας. Ο εξοπλισμός 
της παρούσας υποπαραγράφου θεωρείται αναλώσιμος.
2. Πλέον του εξοπλισμού των θέσεων στέγασης, οι 
μονάδες στέγασης διαθέτουν:
α. Ηλεκτρικές συσκευές, κατ’ ελάχιστον, πλυντήριο 
ρούχων, ψυγείο και ηλεκτρική κουζίνα (μόνο για τις μο-
νάδες στέγασης της περ. α της παρ. 2 του άρθρου 5). 
Οι μονάδες στέγασης διαθέτουν κατάλληλο σύστημα 
απαγωγής αερίων.
β. Τραπέζια και καρέκλες στους χώρους ενδιαίτησης, 
που επαρκούν για την κάλυψη των αναγκών των ωφε-λούμενων.
γ. Σκεύη κουζίνας για την παρασκευή και κατανάλωση 
γευμάτων (μόνο για τις μονάδες στέγασης της περ. α της 
παρ. 2 του άρθρου 5).
3. Σε περίπτωση που η μονάδα στέγασης διαθέτει 
επαγγελματική κουζίνα, η χρήση της από τους ωφε-
λούμενους απαγορεύεται και ο Εταίρος Υλοποίησης δι-ασφαλίζει διακριτό και προσβάσιμο κοινόχρηστο χώρο 
με ηλεκτρικές μικροσυσκευές για την προετοιμασία ρο-
φημάτων και βρεφικών γευμάτων. Σε περίπτωση που η 
μονάδα στέγασης διαθέτει επαγγελματικά πλυντήρια, η 
χρήση τους από τους ωφελούμενους είναι ελεγχόμενη 
και ειδικά για τις μονάδες στέγασης που λειτουργούν 
σε τουριστικά καταλύματα, σύμφωνη με την άδεια λει-τουργίας τους.
Άρθρο 16
Εστίαση/Σίτιση των ωφελούμενων
1. Στις μονάδες στέγασης των περ. β’ και γ’ της παρ. 2 
του άρθρου 5 της παρούσας παρέχεται σίτιση με ευθύνη 
του Εταίρου Υλοποίησης. Για την παροχή σίτισης καταρ-
τίζεται εβδομαδιαίο πρόγραμμα γευμάτων, με θεώρηση 
διατροφολόγου, το οποίο αναρτάται σε κατάλληλο ση-
μείο της μονάδας στέγασης.
2. Ο Εταίρος Υλοποίησης διασφαλίζει ότι:
α. Οι ωφελούμενοι της μονάδας στέγασης λαμβάνουν 
τρία (3) βασικά γεύματα την ημέρα, ενώ τουλάχιστον 
στους ανηλίκους παρέχεται επιπλέον δεκατιανό και απο-
γευματινό γεύμα. Λαμβάνεται ειδική μέριμνα για τα βρέ-
φη, τα νήπια, τις γυναίκες σε κύηση ή γαλουχία, καθώς 
και για άλλες κατηγορίες ωφελούμενων με ιδιαίτερες 
διατροφικές ανάγκες (ιδίως ηλικιωμένοι και άτομα με 
σοβαρή ασθένεια). 
β. Ο χρόνος προετοιμασίας των γευμάτων είναι όσο 
το δυνατόν πλησιέστερος σε αυτόν της κατανάλωσης.
γ. Τηρούνται οι κανόνες υγιεινής κατά την παρασκευή 
των γευμάτων σύμφωνα με τις ισχύουσες υγειονομικές διατάξεις.
3. Για την τεκμηρίωση των δαπανών εστίασης/σίτι-
σης, ο Εταίρος Υλοποίησης -Δικαιούχος εφόσον παρέχει 
την Υπηρεσία με ανάθεση σε εξωτερικό ανάδοχο, τηρεί 
δελτία αποστολής ημερήσιων συσσιτίων, αποδεικτικά 
παραλαβής των συσσιτίων από τους ωφελούμενους 
(υπογραφή παραλαβής ανά ημέρα) και τυχόν αποκλί-
σεις (αντικατάσταση μερίδων/εβδομαδιαίου προγράμ-ματος) σε σχέση με το συμβατικό αντικείμενο του/των Αναδόχου/ων.Άρθρο 17
Στελέχωση εταίρων υλοποίησης του προγράμματος
1. Για την υποστήριξη της στέγασης και την υλοποίηση 
των συνοδευτικών αυτής υπηρεσιών, απαιτούνται κατ’ 
ελάχιστον:
α. Ένας συντονιστής πεδίου ανά Περιφέρεια.β. Ένας κοινωνικός λειτουργός ή ψυχολόγος με άδεια 
άσκησης επαγγέλματος για την παροχή υπηρεσιών ψυ-
χοκοινωνικής υποστήριξης ανά διακόσιους πενήντα 
(250) ωφελούμενους.
γ. Ένας κοινωνικός επιστήμονας για την παροχή των 
συνοδευτικών υπηρεσιών του άρθρου 12 της παρούσας 
ανά διακόσιους πενήντα (250) ωφελούμενους. 
δ. Ένας επόπτης στέγασης ανά διακόσιες πενήντα 
(250) θέσεις στέγασης.
ε. Οι ανάγκες διερμηνείας καλύπτονται τουλάχιστον 
από έναν διερμηνέα ή πολιτιστικό διαμεσολαβητή ανά 
γλώσσα διερμηνείας σύμφωνα με τις γλώσσες επικοινω-
νίας των ωφελούμενων εκάστου εταίρου υλοποίησης. 
Οι εταίροι υλοποίησης δύνανται επικουρικά να καλύ-
πτουν επιπλέον ανάγκες διερμηνείας με κάθε πρόσφο-
ρο μέσο (ενδεικτικά και μη περιοριστικά, τηλεδιερμη-
νεία, υπεργολαβία, κ.λπ.). Σε κάθε περίπτωση πρέπει 
να διασφαλίζεται η πρόσβαση των ωφελούμενων σε 
υπηρεσίες διερμηνείας όλο το εικοσιτετράωρο σε πε-ρίπτωση έκτακτης ανάγκης
στ. Προσωπικό διοικητικής υποστήριξης ανάλογα με 
τις ανάγκες έκαστου φορέα υλοποίησης.
2. Στις μονάδες στέγασης δυναμικότητας άνω των 
είκοσι (20) θέσεων, διανυκτερεύει προσωπικό του Εταί-ρου Υλοποίησης κατά τις νυχτερινές ώρες ή παρέχεται υπηρεσία φύλαξης.
3. Όλες οι κατηγορίες προσωπικού του Εταίρου Υλο-
ποίησης διαθέτουν κατάλληλη εκπαίδευση και κατάρ-
τιση ανάλογα με την ειδικότητά τους, και σε κάθε περί-
πτωση γνωρίζουν τους όρους του προγράμματος, όπως 
αυτοί ορίζονται στο ισχύον ρυθμιστικό πλαίσιο, καθώς 
και στον Εσωτερικό Κανονισμό Λειτουργίας του άρθρου 
18 της παρούσας.
4. Οι Εταίροι Υλοποίησης που διαχειρίζονται έως εκατό 
(100) θέσεις στέγασης δύνανται να περιορίζουν τη στε-
λέχωσή τους σε έναν κοινωνικό λειτουργό, έναν επόπτη 
και το απαραίτητο διοικητικό προσωπικό. Επιπλέον η 
πρόσβαση σε διερμηνεία δύναται να διασφαλίζεται εξ 
αποστάσεως.
Άρθρο 18
Εσωτερικός Κανονισμός Λειτουργίας και εποπτεία
1. Για την ενιαία ρύθμιση των όρων διαμονής στις 
θέσεις στέγασης υπό το πρόγραμμα, εκδίδεται από 
τον Γενικό Γ ραμματέα Υποδοχής Αιτούντων Άσυλο του 
Υπουργείου Μετανάστευσης και Ασύλου, κατόπιν εισή-
γησης του Φορέα Υλοποίησης και διατύπωσης γνώμης 
από την Διαχειριστική Αρχή, «Εσωτερικός Κανονισμός 
Λειτουργίας του Προγράμματος», ο οποίος δεσμεύει 
τους Εταίρους Υλοποίησης και ρυθμίζει κατ’ ελάχιστον τα εξής:
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 26791 Τεύχος B’ 2731/02.06.2022
α. Τις διαδικασίες εισαγωγής, αποχώρησης, διακοπής, 
και παύσης της στέγασης. 
β. Τις υπηρεσίες που παρέχονται, τους όρους και τον 
τρόπο παροχής τους.
γ. Τα δικαιώματα και τις υποχρεώσεις των ωφελούμε-
νων κατά τη διαμονή τους. 
δ. Τα καθήκοντα του προσωπικού.
ε. Τον Κώδικα Δεοντολογίας του προσωπικού, την αρχή 
της εμπιστευτικότητας και το σεβασμό των προσωπικών 
δεδομένων των ωφελούμενων καθώς και λοιπές αρχές 
που διέπουν το πρόγραμμα, όπως το βέλτιστο συμφέ-
ρον του παιδιού, η οικογενειακή ενότητα, η πρόληψη 
και αντιμετώπιση περιστατικών σεξουαλικής βίας και 
εκμετάλλευσης προστασία της ιδιωτικότητας.
στ. Το σύστημα παρακολούθησης για την επιμελή χρήση 
των εγκαταστάσεων και του εξοπλισμού, καθώς και για την 
κατανάλωση στη χρήση των παροχών κοινής ωφέλειας.
ζ. Τις κυρώσεις για την παραβίαση των όρων του Εσω-
τερικού Κανονισμού από τους ωφελούμενους, ιδίως 
λόγω ιδιαίτερα βίαιης συμπεριφοράς, μη επιμελούς χρή-
σης των εγκαταστάσεων και του εξοπλισμού και υπερκα-
τανάλωσης στη χρήση των παροχών κοινής ωφέλειας.
η. Τις διαδικασίες διαχείρισης περιστατικών παραβία-
σης των όρων διαμονής και τέλεσης αδικημάτων.
θ. Τους όρους απουσίας από τη θέση στέγασης για 
μικρό χρονικό διάστημα. 
ι. Τους όρους για την είσοδο επισκεπτών.
ια. Το σύστημα παρακολούθησης και αξιολόγησης της 
ποιότητας των παρεχόμενων υπηρεσιών.
ιβ. Το απασχολούμενο προσωπικό, τις διαδικασίες επι-
λογής και τα ελάχιστα τυπικά και ουσιαστικά προσόντα της κάθε ειδικότητας, την εσωτερική οργάνωση, τις αρ-μοδιότητες και τα καθήκοντα.
2. Μέχρι την έκδοση του Εσωτερικού Κανονισμού της 
προηγούμενης παραγράφου, εφαρμόζεται ο Εσωτερικός 
Κανονισμός Λειτουργίας του Προγράμματος ESTIA (υπ’ αρ. 14320/2020 υπουργική απόφαση, Β’ 5269) κατά το 
μέρος που δεν προσκρούει στις διατάξεις της παρούσας 
απόφασης.
Άρθρο 19
Όροι εισαγωγής και παραμονής στο πρόγραμμα
1. Για την εισαγωγή του στο πρόγραμμα, ο ωφελού-
μενος παραπέμπεται αποκλειστικά από τον Φορέα Υλο-
ποίησης. Η εισαγωγή και η παραμονή στο πρόγραμμα 
τίθεται υπό τον όρο ότι ο ωφελούμενος:
α. Είναι αυτοεξυπηρετούμενος ή διαθέτει κατάλληλο 
υποστηρικτικό περιβάλλον ή φροντιστή,
β. Δεν επιδεικνύει συμπεριφορά που να θέτει σε κίν-
δυνο την προσωπική ασφάλεια του ίδιου, άλλων ωφε-
λούμενων ή μελών του προσωπικού,
γ. Δεν κάνει χρήση παράνομων και εξαρτησιογόνων 
ουσιών.
2. Για την εκτίμηση της ευαλωτότητας και των ως 
άνω όρων, ο Φορέας Υλοποίησης δύναται να ζητά 
γνωμάτευση από ιατρούς Δημόσιων Νοσοκομείων και 
Θεραπευτηρίων ή Δημόσιων Δομών Ψυχικής Υγείας ή 
άλλους ειδικώς συμβεβλημένους με το Ελληνικό Δη-
μόσιο ιατρούς. Σε περιπτώσεις σοβαρών ψυχικών δια-
ταραχών, ο Φορέας Υλοποίησης δύναται να ζητά κατά τα ανωτέρω ψυχιατρική γνωμάτευση αναφορικά με το 
αν ο ωφελούμενος χρήζει νοσηλείας ή φιλοξενίας σε 
στεγαστική δομή ψυχοκοινωνικής αποκατάστασης ή 
δύναται να υποστηρίξει ασφαλή αυτόνομη διαβίωση ή 
και συμβίωση και υπό ποιές προϋποθέσεις.
3. Ειδικά για τους αιτούντες διεθνή προστασία που κατά 
την ενηλικίωσή τους διαμένουν σε κέντρα φιλοξενίας ασυ-
νόδευτων ανηλίκων ή θέσεις προσωρινής φιλοξενίας ασυ-
νόδευτων ανηλίκων, για την ένταξή τους στο πρόγραμμα 
λαμβάνεται υπόψη η ευαλωτότητά τους ή η συνέχιση πα-
ρακολούθησης σπουδών σε δημόσιες και ιδιωτικές δομές 
δευτεροβάθμιας, τριτοβάθμιας ή επαγγελματικής, τυπικής 
και μη τυπικής εκπαίδευσης, στις οποίες έχουν εγγραφεί.
4. Αν ωφελούμενος αρνηθεί συγκεκριμένη θέση στέ-
γασης, αναζητείται νέα θέση, μόνο εφόσον για την άρ-
νηση στοιχειοθετούνται ειδικοί λόγοι προστασίας. Σε 
αντίθετη περίπτωση, ο ωφελούμενος δεν στεγάζεται 
υπό το πρόγραμμα και νέο αίτημα γίνεται δεκτό μόνο αν 
στοιχειοθετείται σοβαρή μεταβολή της κατάστασής του.
5. Άρνηση του Εταίρου Υλοποίησης να στεγάσει ωφε-
λούμενο είναι έγγραφη και αιτιολογημένη. Η άρνηση 
γίνεται δεκτή από το φορέα υλοποίησης εφόσον προ-
βάλλονται λόγοι προστασίας του ωφελούμενου.
6. Οι Εταίροι Υλοποίησης διασφαλίζουν την ενυπόγρα-
φη αποδοχή των όρων διαμονής εκ μέρους των ωφελού-
μενων ως προϋπόθεση για την εισαγωγή τους στο πρό-γραμμα, όπως αυτοί ορίζονται στον εκάστοτε ισχύοντα Εσωτερικό Κανονισμό Λειτουργίας του Προγράμματος.
7. Κατά την τοποθέτηση και κατά τη διάρκεια της δια-
μονής, διασφαλίζεται για τους ωφελούμενους:
α. Ο σεβασμός της αρχής της ίσης μεταχείρισης, η δι-
αβίωση με όρους αξιοπρέπειας, ασφάλειας, προστασίας 
της σωματικής και ψυχικής υγείας, η προστασία του ιδι-ωτικού βίου και των προσωπικών δεδομένων.
β. Η διατήρηση της ενότητας της οικογένειας και η 
διασφάλιση του βέλτιστου συμφέροντος του παιδιού.
γ. Η ύπαρξη διαδικασιών αντιστοίχισης σε κατάλληλες 
θέσεις.
δ. Η ύπαρξη μηχανισμών για την πρόληψη και αντιμε-
τώπιση συγκρούσεων και περιστατικών βίας συμπερι-
λαμβανομένης της ψυχολογικής, σεξουαλικής, έμφυλης 
και ενδοοικογενειακής.
ε. Η ενεργή συμμετοχή των ωφελούμενων σε ζητήματα 
ασφάλειας και προστασίας τους.
στ. Η διευκόλυνση της επικοινωνίας με συγγενείς, δη-
μόσιους φορείς, διεθνείς οργανισμούς, μη κυβερνητικές 
οργανώσεις.
ζ. Η ύπαρξη μηχανισμού υποβολής παραπόνων.
η. Η τήρηση κώδικα συμπεριφοράς και εμπιστευτι-
κότητας.
8. Σε όλη τη διάρκεια της στέγασής τους οι ωφελούμε-
νοι του προγράμματος υποχρεούνται να συνεργάζονται 
με τους Εταίρους Υλοποίησης του προγράμματος για τον 
σχεδιασμό εξατομικευμένου σχεδίου ένταξής τους και για τη διεκπεραίωση των οικείων διοικητικών διαδικα-σιών, όπως, ιδίως, η εγγραφή στο Φορολογικό Μητρώο 
και στο Μητρώο Κοινωνικής Ασφάλισης, το άνοιγμα τρα-
πεζικού λογαριασμού και η εγγραφή σε οργανισμούς 
προώθησης της απασχόλησης ή κοινωνικής προστασίας.
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 26792 Τεύχος B’ 2731/02.06.2022
Άρθρο 20
Διακοπή παροχών
Για τον περιορισμό, τη διακοπή ή την τυχόν ανανέω-
ση της παροχής μερικών ή όλων των υλικών συνθηκών 
υποδοχής εφαρμόζονται οι διατάξεις του άρθρου 57 του 
ν. 4636/2019 και του άρθρου 6 του π.δ. 80/2006.
Άρθρο 21
Τερματισμός παροχών
1. Οι παροχές του προγράμματος για τους ωφελούμε-
νους τερματίζονται αυτοδίκαια σύμφωνα με τις διατάξεις 
του άρθρου 114 του ν. 4636/2019, από την έκδοση της 
απόφασης αναγνώρισης παροχής καθεστώτος διεθνούς 
ή επικουρικής προστασίας ή από την έκδοση τελεσίδι-
κης απορριπτικής απόφασης επί της αίτησης διεθνούς 
προστασίας. Για τους ωφελούμενους του π.δ. 80/2006 
τερματίζονται αυτοδίκαια, όταν συντρέχουν οι προϋ-
ποθέσεις της διάταξης του άρθρου 6 του π.δ. 80/2006. 
Οι ωφελούμενοι υποχρεούνται να αποχωρήσουν από τις 
θέσεις στέγασης εντός προθεσμίας τριάντα (30) ημερών 
από την επίδοση σε αυτούς των παραπάνω αποφάσεων.
2. Για την προστασία της οικογενειακής ενότητας, οι 
προθεσμίες της παρ. 1 εκκινούν από την έκδοση από-
φασης επί της αίτησης διεθνούς προστασίας για όλα τα μέλη της οικογένειας.
3. Σε περίπτωση αρνητικής απόφασης, κατισχύουν της 
παρούσης ειδικές διατάξεις περί κράτησης.
4. Αν ο ωφελούμενος παραιτηθεί ρητά από την αίτηση 
διεθνούς προστασίας, οι παροχές τερματίζονται άμεσα από την άσκηση της παραίτησης.
5. Οι Εταίροι Υλοποίησης υποχρεούνται στην πιστή 
εφαρμογή των διατάξεων του παρόντος και οφείλουν 
να γνωστοποιούν άμεσα στον Φορέα Υλοποίησης οποια-
δήποτε παραβίαση της παρούσας.
Άρθρο 22
Παράταση παροχών
1. Οι παροχές υπό το πρόγραμμα παρατείνονται για 
διάστημα δύο (2) μηνών από την επίδοση της απόφασης αναγνώρισης καθεστώτος διεθνούς προστασίας, κατά το 
άρθρο 82 του ν. 4636/2019, σε οικογένειες, μέλος των 
οποίων αντιμετωπίζει πολύ σοβαρούς λόγους υγείας, 
οι οποίοι καθιστούν απολύτως αναγκαία τη μη αλλαγή 
περιβάλλοντος λόγω κινδύνου ζωής.
2. Για τις ωφελούμενες σε προχωρημένη ή επαπειλού-
μενη εγκυμοσύνη και σε κατάσταση λοχείας, και για τα μέλη της οικογένειάς τους, οι παροχές του προγράμμα-τος τερματίζονται κατά τη συμπλήρωση δύο (2) μηνών από τον τοκετό.
3. Οι δικαιούχοι διεθνούς προστασίας που κατά την 
ενηλικίωσή τους: α) διαμένουν σε κέντρα φιλοξενίας 
ασυνόδευτων ανηλίκων ή β) διαμένουν σε θέσεις προ-
σωρινής φιλοξενίας ασυνόδευτων ανηλίκων, και συ-ντρέχουν στο πρόσωπό τους λόγοι ευαλωτότητας ή 
συνέχισης παρακολούθησης σπουδών σε δημόσιες και ιδιωτικές δομές δευτεροβάθμιας, τριτοβάθμιας ή επαγ-
γελματικής, τυπικής και μη τυπικής εκπαίδευσης, στις 
οποίες έχουν εγγραφεί, δύναται να παραπέμπονται σε 
θέση στέγασης του προγράμματος για διάστημα τριών 
μηνών από την ημερομηνία τοποθέτησής τους.
4. Για την παράταση διαμονής ωφελούμενων των παρ. 
1-3 απαιτείται προηγούμενη απόφαση του Φορέα Υλο-
ποίησης.
5. Με την παρέλευση των χρονικών διαστημάτων που 
προβλέπονται στις ως άνω παραγράφους, ο τερματισμός 
των παροχών επέρχεται αυτοδίκαια.
Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της 
Κυβερνήσεως.
  Αγ. Ι. Ρέντης, 1 Ιουνίου 2022
Οι Υπουργοί
Υφυπουργός Ανάπτυξης Μετανάστευσης 
και Επενδύσεων και Ασύλου
ΙΩΑΝΝΗΣ ΤΣΑΚΙΡΗΣ  ΠΑΝΑΓΙΩΤΗΣ ΜΗΤΑΡΑΚΗΣ   

ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 26794 Τεύχος B’ 2731/02.06.2022
*02027310206220012*Ταχυδρομική Διεύθυνση:  Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ 
Πωλήσεις - Συνδρομές:  (Ισόγειο, τηλ. 210 5279178 - 180)
Πληροφορίες:  (Ισόγειο, Γ ρ. 3 και τηλεφ. κέντρο 210 5279000) 
Παραλαβή Δημ. Ύλης:  (Ισόγειο, τηλ. 210 5279167, 210 5279139) 
Ωράριο για το κοινό:  Δευτέρα ως Παρασκευή: 8:00 - 13:30Ιστότοπος:  www.et.gr  
Πληροφορίες σχετικά με την λειτουργία 
του ιστότοπου: helpdesk.et@et.gr  
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: webmaster.et@et.gr  
Πληροφορίες για γενικό πρωτόκολλο 
και αλληλογραφία: grammateia@et.grΤο Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρ-
νησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών - εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131 και π.δ. 29/2018/Α΄58). 
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 
• Τα ΦΕΚ σε ηλεκτρονική μορφή διατίθενται δωρεάν στο www.et.gr , την επίσημη ιστο-
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί-τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον ιστότοπο www.et.gr. 
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή-
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά-νεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση: 
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση 
προηγμέ νης ψηφιακής υπογραφής και χρονοσήμανσης. 
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 
• Πληροφορίες, σχετικά με την αποστολή/κατάθεση εγγράφων προς δημοσίευση, την ημε-
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω του ιστότοπου δίδονται πληροφορίες σχετικά με την πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι-κό Τυπογραφείο για όλα τα κείμενα που πληρούν τις προϋποθέσεις δημοσίευσης. 
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο-
γραφικά έντυπα, φακέλους για κάθε χρήση, κ.ά.  
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.Πείτε μας τη γνώμη σας,